I 1885 ble ordningen med faste stoler for selveigerne avviklet. Fra da av var det kun noen få reserverte plasser i kirken, i hovedsak til dem som hadde oppgaver i gudstjenesten. Stoldørene i benkene ble samtidig fjernet og solgt. I 1907 ble så alle de gamle benkene tatt vekk og kirken ble restaurert innvendig. Benkene som kom inn i stedet stod til 1965, da det ble satt inn benker som lignet mer på de opprinnelige benkene.